ai4bharat/Pralekha huggingface dataset:
மத்திய அமைச்சரவை
கூட்டுறவு அமைப்புகளை வாங்குவோராக அனுமதிக்கும் வகையில் அரசு இ-சந்தை கொள்முதல் விரிவாக்கத்திற்கு அமைச்சரவை ஒப்புதல் அளித்துள்ளது
கூட்டுறவு அமைப்புகளை வாங்குவோராக அனுமதிக்கும் வகையில் அரசு இ-சந்தை கொள்முதல் விரிவாக்கத்திற்கு பிரதமர் திரு நரேந்திர மோடி தலைமையில் நடைபெற்ற அமைச்சரவை ஒப்புதல் அளித்துள்ளது.
2016 ஆகஸ்ட் 9 அன்று தொடங்கப்பட்ட அரசு இ-சந்தையில் மத்திய- மாநில அமைச்சகங்கள், துறைகள், பொதுத்துறை நிறுவனங்கள், தன்னாட்சி நிறுவனங்கள், உள்ளாட்சி அமைப்புகள் ஆகியவை தற்போது கொள்முதல் செய்வதற்கு அனுமதிக்கப்பட்டுள்ளது. இதனால் தனியார் துறையினர் அரசு இ-சந்தையில் கொள்முதல் செய்ய இயலாது. தற்போது கூட்டுறவு அமைப்புகளை வாங்குவோராக அனுமதித்திருப்பதன் மூலம் 27 கோடி உறுப்பினர்களை கொண்டுள்ள 8.54 லட்சத்திற்கும் அதிகமான பதிவு செய்யப்பட்ட கூட்டுறவு அமைப்புகள் பயனடையும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1830120
|
நிதி அமைச்சகம்
|
நிலைத்த வேலைவாய்ப்புகளை உருவாக்க பொது வசதி மையங்கள் ஏற்படுத்தப்படும்
பாரம்பரிய தொழில் துறைகள் மேம்பாடு மற்றும் சீரமைப்புக்கான நிதித் திட்டத்தின்கீழ், அதிகளவில் பொது வசதி மையங்களை உருவாக்க அரசு இலக்கு நிர்ணயித்துள்ளது என்று மத்திய நிதியமைச்சர் திருமதி நிர்மலா சீதாராமன் இன்று தெரிவித்தார். மக்களவையில் 2019-20 ஆம் ஆண்டுக்கான மத்திய நிதிநிலை அறிக்கையை தாக்கல் செய்து பேசிய அமைச்சர், இந்தத் திட்டம், பாரம்பரிய தொழில் துறைகளை அதிக உற்பத்திமயமானதாக, லாபமயமானதாக, நிலைத்த வேலைவாய்ப்புக்களை உருவாக்கக்கூடியதாக வளர்த்தெடுக்கும் விதத்தில் குழுமம்  சார்ந்த வளர்ச்சிக்கு வழிவகுக்கும் என்று கூறினார்.
இத்திட்டத்தின்கீழ், மூங்கில், தேன் மற்றும் கதர் குழுமத் துறைகளில் கவனம் செலுத்தப்படவுள்ளது. 2019-20-ல் 100 புதிய குழுமங்களை அமைத்து, அவற்றில் 50,000 கைவினைக் கலைஞர்கள் இணையவும் இத்திட்டத்தில் முன்மொழியப்பட்டுள்ளது.
புத்தாக்கம் மற்றும் கிராமப்புற தொழில் முனைவு மேம்பாட்டுக்கான திட்டத்தில் 80 வாழ்வாதார தொழில் இன்குபேட்டர்களும், 20 தொழில்நுட்ப இன்குபேட்டர்களும் அமைக்கப்பட்டு, வேளாண் கிராமப்புற தொழில் துறைகளில் 75,000 திறன்மிகு தொழில்முனைவோரை உருவாக்கத் திட்டமிடப்பட்டுள்ளது.
பிரதமர் மத்சய சம்பதா திட்டத்தின்கீழ், மீன்வளத் துறை, மீன்வள மேலாண்மை கட்டமைப்பை உருவாக்கும் என்றும் நிதிநிலை அறிக்கையில் அறிவிக்கப்பட்டுள்ளது.
வேளாண் உள்கட்டமைப்பை மேம்படுத்த, அரசு, பரவலாக முதலீடு செய்யும் என்று உறுதிபட தெரிவித்த நிதியமைச்சர், வேளாண் விளைபொருட்களுக்கு மதிப்புக்கூட்டுதல் துறையில் ஈடுபடும் தனியார் தொழில் முனைவு முயற்சிகளுக்கும் ஆதரவு அளிக்கும் என்றார்.
அடுத்த ஐந்தாண்டுகளில் விவசாயிகளின் பொருளாதாரத்தை உறுதிப்படுத்துவதற்காக 10,000 புதிய வேளாண் விளைபொருள் நிறுவனங்கள் அமைக்கப்படும் என்றும் திருமதி நிர்மலா சீதாராமன் அறிவித்தார்.
பாதுகாப்பு அமைச்சகம்
இருதரப்பு பேச்சுவார்த்தைக்காக கஜகஸ்தன் பாதுகாப்பு அமைச்சர் இந்தியா வருகை
கஜகஸ்தான் குடியரசின் பாதுகாப்பு அமைச்சர் லெஃப்டினெண்ட் ஜெனரல் நுர்லான் யெர்மேக்பயேவ், 2021 ஏப்ரல் 7 முதல் 10 வரையிலான அதிகாரப்பூர்வப் பயணமாக இந்தியா வருகிறார். இன்று ஜோத்பூர் வந்தடையவுள்ள அவர், ஜெய்சால்மர், புதுதில்லி, ஆக்ரா ஆகிய நகரங்களுக்கு பயணம் செய்து, கூட்டங்களில் கலந்து கொண்டு, ராணுவ வசதிகளைப் பார்வையிடவுள்ளார்.
2021 ஏப்ரல் 9 அன்று புதுதில்லியில் பாதுகாப்பு அமைச்சர் திரு ராஜ்நாத் சிங்கோடு இருதரப்பு கூட்டம் ஒன்றில் லெஃப்டினெண்ட் ஜெனரல் நுர்லான் யெர்மேக்பயேவ் கலந்து கொள்ளவுள்ளார். கஜகஸ்தானின் பாதுகாப்பு அமைச்சராக லெஃப்டினெண்ட் ஜெனரல் நுர்லான் யெர்மேக்பயேவ் மீண்டும் நியமிக்கப்பட்ட பின்னர் நடைபெறவுள்ள முதல் கூட்டம் இதுவாகும்.
மாஸ்கோவில் நடைபெற்ற ஷாங்காய் கூட்டுறவு அமைப்பின் பாதுகாப்பு அமைச்சர்கள் கூட்டத்தில் 2020 செப்டம்பர் 5 அன்று இரு அமைச்சர்களும் சந்தித்துக் கொண்டனர். பாதுகாப்பு அமைச்சரின் அழைப்பை ஏற்று கஜகஸ்தான் குடியரசின் பாதுகாப்பு அமைச்சர் இந்தியா வருகிறார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710043
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 172.32 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 172.32 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.18 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799935
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வணிகத்தை எளிமைப்படுத்த பல்வேறு நடவடிக்கை எடுக்கப்பட்டுள்ளன : டாக்டர் ஜிதேந்திர சிங்
மத்திய வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், விண்வெளித் துறை இணையமைச்சர் டாக்டர் ஜிதேந்திர சிங் பேசுகையில், கடந்த மூன்று ஆண்டுகளாக பிரதம மந்திரி திரு.நரேந்திர மோடி தலைமையிலான அரசு, வணிகத்தை எளிமைப்படுத்த பல்வேறு நடவடிக்கை எடுத்துள்ளது என்று தெரிவித்தார்.
சுவிட்சர்லாந்து, டாவோஸில். ‘நான்காம் தொழில்துறை புரட்சிக்கான நீடித்த உற்பத்தி கண்டுபிடிப்புகள்’ குறித்து, நேற்று நடைபெற்ற, நண்பகல் வட்டமேஜை விருந்து சந்திப்பில் கலந்துகொண்ட டாக்டர் ஜிதேந்திர சிங், உலகின் சில நாடுகளில் வணிகத்திற்கு அதிக விதிகள், கட்டுப்பாடுகள் விதிக்கப்படுவது குறித்து சில பிரதிநிதிகள் தெரிவித்த அச்சத்தை தணிக்கும் வகையில், கடந்த 3 ஆண்டுகளாக இந்திய அரசு வணிகத்தை எளிமைப்படுத்துவதற்கு வசதியாக பல்வேறு கட்டுப்பாடுகளை தளர்த்தியிருப்பதாகத் தெரிவித்தார். கடந்த 3 முதல் 4 ஆண்டுக்குள் மட்டும் அரசு கிட்டத்தட்ட 1,500க்கும் மேற்பட்ட விதிகள் மற்றும் ஒழுங்குமுறைகள் காலத்துக்கு ஏற்றதாகவும், பயனுள்ளதாகவும் இல்லை என்று கண்டறிந்து அகற்றியுள்ளது என்றும் தெரிவித்தார்.
செயற்கை நுண்ணறிவு எனப்படும் ஏ.ஐ. மற்றும் ரோபோக்கள் குறித்துப் பேசிய அமைச்சர் டாக்டர் ஜிதேந்திர சிங், இந்த தொழில்நுட்ப முன்னேற்றம் காரணமாக நீடித்த நிலைத்த உற்பத்தி எனும் சவாலை நிறைவேற்ற முடிகிறது என்றாலும், இந்த இயந்திரங்களுக்கு மனித சக்தி அடிமையாக மாறிவிடக் கூடாது என்று தெரிவித்தார். இவற்றை பயன்படுத்தும் முதல் தலைமுறையாக நாம் இப்போது இருக்கிறோம், இன்னும் ஒன்று அல்லது இரண்டு தலைமுறைக்குள் மனித சக்திக்கும் செயற்கை சக்திக்கும் இடையில் ஆரோக்கியமான உடன்பாடு ஏற்பட்டுவிடும். நான்காம் தொழில்துறை புரட்சிக்கான கண்டுபிடிப்புகளை நிறைவேற்றுவதற்கு மனித மற்றும் இயந்திரங்கள் இணைந்து, பரஸ்பரம் தேவையான வளங்களை பூர்த்திசெய்யும் மிகச்சிறந்த சூழல் உருவாகும் என்று தெரிவித்தார்.
சர்வதேச குறியீட்டின் படி, 2030ம் ஆண்டுக்கான செயல் பட்டியலை அடையும் வகையில், 2020-ம் ஆண்டு முக்கிய முன்னேற்ற மைல்கல்லாகத் திகழும். மேலும் இந்தியா சுதந்திரம் அடைந்து 75 ஆண்டுகளை நிறைவுசெய்யும் 2022-ம் ஆண்டும் முக்கிய மைல்கல்லாகத் திகழும் என்று டாக்டர் ஜிதேந்திர சிங் தெரிவித்தார். அதனால் 2022-ம் ஆண்டுக்குள் குறிக்கோளை அடையும் வகையில் அரசு பல்வேறு முன்னேற்ற நடவடிக்கைகள் எடுத்துவருகிறது என்றும் எதிர்காலப் பயணம் போட்டிகளை ஊக்குவிப்பதாகவும் இலக்கு அடைவது நோக்கியும் அமையும் என்றார்.
இந்தியாவில் வளர்ந்துவரும் மின்னாற்றல் தேவையைக் கருத்தில்கொண்டு இந்திய அரசு மேற்கொண்டு வரும் நடவடிக்கைகளைப் பேசிய டாக்டர் ஜிதேந்திர சிங், மின் உற்பத்தியை அதிகரிக்கும் அதேநேரம், சுற்றுச்சூழலுக்கு ஆபத்து இல்லாத மாற்று மின் சக்தி ஊக்குவிக்கப்படுவது குறித்தும் தெரிவித்தார். உலகப் பசுமை சூழலுக்கு ஆபத்தாக விளங்கும் நச்சுப்புகையில் 50%-க்கும் மேல், மூலப்பொருள் விளைச்சலில் இருந்து ஆலைக்குக் கொண்டுசெல்லும் பயணத்தில்தான் உருவாகிறது, இந்தியா இந்த ஆபத்தான அளவைக் குறைக்கும் புத்தாக்க நடவடிக்கைகளை அனைத்து கட்டங்களிலும் எடுத்துள்ளதாகத் தெரிவித்தார்.
மேலும் தனியார் மற்றும் பொது நிறுவனங்கள் இணைந்து செயல்படும் வாய்ப்புகளை அரசு ஏற்படுத்தியுள்ளதால், அரசு தலையீடு அல்லது அச்சுறுத்தல் குறைந்துள்ளதாக டாக்டர் ஜிதேந்திர சிங் தெரிவித்தார். இது சிறிய மற்றும் நடுத்தர நிறுவனங்களின் எதிர்கால முன்னேற்றத்திற்கு ஊக்கம் கொடுப்பதாக அமையும் என்றும் தெரிவித்தார்.
(Visitor Counter : 113
பிரதமர் அலுவலகம்
திரு டிங்கோ சிங்கின் மறைவிற்கு பிரதமர் இரங்கல்
குத்துச் சண்டை வீரர் திரு டிங்கோ சிங்கின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் திரு.மோடி வெளியிட்டுள்ள சுட்டுரைச் செய்தியில் தெரிவித்துள்ளதாவது:
“திரு டிங்கோ சிங், தலைசிறந்த விளையாட்டு வீரராகவும், ஏராளமான வெற்றிகளைக் குவித்த முன்னணி குத்துச்சண்டை வீரராகவும் திகழ்ந்தார். குத்துச் சண்டை மேலும் பிரபலமடைவதற்கு, அவரது பங்களிப்பு முக்கியத்துவம் வாய்ந்ததாக இருந்தது. அன்னாரது மறைவினால் துயரடைந்தேன். அவரது குடும்பத்தினர் மற்றும் ரசிகர்களுக்கு இரங்கல்கள். ஓம் சாந்தி!”.
-----
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும், மத்திய அரசு, இதுவரை இலவசமாக வழங்கியுள்ள கொவிட் தடுப்பூசிகளின் எண்ணிக்கை 17.56 கோடி
கொவிட்-19 பெருந்தொற்றுக்கு எதிராக மாநிலங்கள் மற்றும் யூனியன் பிரதேசங்களுடன் ஒருங்கிணைந்து “அரசின் முழுமையான அணுகுமுறையுடன்” இந்திய அரசு தீவிரமாகப் போராடி வருகிறது.
பெருந்தொற்றைக் கட்டுப்படுத்துவதில் இந்திய அரசின் ஐந்து அம்ச உத்திகளில் பரிசோதனை, தடம் அறிதல், சிகிச்சை, சரியான வழிகாட்டு நெறிமுறை ஆகியவற்றுடன் தடுப்பூசி, மிக முக்கியமான அங்கம் வகிக்கிறது.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 46,61,960 தடுப்பூசி டோஸ்களை மத்திய அரசு கூடுதலாக வழங்கவுள்ளது.
இதுவரை, 17.56 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், மத்திய அரசு இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், 16,83,78,796 டோஸ் தடுப்பூசி  பயன்படுத்தப்பட்டுள்ளன.
72,42,014 கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
தமிழக நிலவரம் : தமிழ்நாட்டிற்கு இதுவரை 74,03,950 தடுப்பூசி டோஸ்கள் அளிக்கப்பட்டுள்ளன. இதில் 3.94% வீணானதாக தெரிவிக்கப்பட்டுள்ளது. இதனையும் சேர்த்து மொத்தம், 67,32,649 தடுப்பூசி டோஸ்கள் பயன்படுத்தப்பட்டுள்ளன. 6,71,301 தடுப்பூசி டோஸ்கள் தமிழகத்திடம் இருப்பு உள்ளன.
புதுச்சேரி நிலவரம்:
புதுச்சேரி யூனியன் பிரதேசத்திற்கு இதுவரை 3,97,130 தடுப்பூசி டோஸ்கள் அளிக்கப்பட்டுள்ளன. இதில் 0.76% வீணானதாகத் தெரிவிக்கப்பட்டுள்ளது. இதனையும் சேர்த்து, 2,17,096 தடுப்பூசி டோஸ்கள் பயன்படுத்தப்பட்டுள்ளன. 1,80,034 தடுப்பூசி டோஸ்கள் புதுச்சேரியிடம் இருப்பு உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717176
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2021 ஜனவரி முதல் அனைத்து நான்கு சக்கர வாகனங்களுக்கும் பாஸ்டேக் கட்டாயம்; மத்திய சாலைப்போக்குவரத்துறை அமைச்சகம்
2017-ம் ஆண்டு டிசம்பர் 1-ம் தேதிக்கு முன்பு விற்பனை செய்யப்பட்ட  எம் மற்றும் என் வகை மோட்டார் வாகனங்களில் பழைய வாகனங்களுக்கு 2021ம் ஆண்டு ஜனவரி 1-ம் தேதி முதல் பாஸ்டேக் கட்டாயம் என மத்திய சாலைப் போக்குவரத்து & நெடுஞ்சாலைத்துறை அமைச்சகம் அறிப்பு வெளியிட்டுள்ளது.
மத்திய மோட்டார் வாகன விதிகளில் இதற்காக திருத்தம் மேற்கொள்ளப்பட்டுள்ளது. இது தொடர்பாக அமைச்சகத்தின் சார்பில் 2020 நவம்பர் 6-ம் தேதியிட்ட ஜிஎஸ்ஆர் 690  என்ற அறிவிப்பு வெளியிடப்பட்டுள்ளது.
மத்திய மத்திய மோட்டார் வாகன விதிகள் 1989-ன் படி2017-ம் ஆண்டு டிசம்பர் 1ம் தேதி முதல், வாகன உற்பத்தியாளர்கள் அல்லது முகவர்களால் விநியோகிக்கப்பட்ட பதிவு செய்யப்படும் அனைத்து புதிய நான்கு சக்கர வாகனங்களுக்கும் பாஸ்டேக் கட்டாயம் என அறிவிக்கப்பட்டது. இதில் மேலும், போக்குவரத்து வாகனங்கள் பாஸ்டேக் பொருத்தப்பட்ட பின்னரே பிட்னஸ் சான்றிதழைப் புதுப்பிக்க வேண்டும் என்பது கட்டாயமாக்கப்பட்டுள்ளது. மேலும் தேசிய அனுமதி வாகனங்கள் பாஸ்டேக் பொருத்துவது 2019-ம் ஆண்டு அக்டோபர் 1-ம் தேதி முதல் கட்டாயம் ஆக்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://www.pib.gov.in/PressReleasePage.aspx?PRID=1671049
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 172.95 கோடியைக் கடந்தது
நாட்டில் கடந்த 24 மணி நேரத்தில் 11.66 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 172.95 கோடியைக்  கடந்தது. 1,93,87,689 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 91,930 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,16,77,641 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 97.68 சதவீதமாக உள்ளது. கடந்த 24 மணி நேரத்தில் 34,113 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 4,78,882 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 1.12 சதவீதமாக உள்ளது.
கடந்த 24 மணி நேரத்தில் 10,67,908 கொவிட் பரிசோதனைகள் செய்யப்பட்டன. இதுவரை சுமார் 75.18 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 3.99 சதவீதமாக உள்ளது. தினசரித் தொற்று விகிதம் 3.19 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798167
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.77 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 1,70,034 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 36,126 கொவிட் சிகிச்சை பெறுபவர்கள் எண்ணிக்கை 0.08 சதவீதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 4,301 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,32,671 என அதிகரித்துள்ளது.
கடந்த 24 மணி நேரத்தில் 3,011 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.57 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,34,849 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1864640
(Visitor Counter : 82
சுற்றுச்சூழல் மற்றும் வனத்துறை அமைச்சகம்
மனித-விலங்கு மோதல் மேலாண்மைக்கான அறிவுரைகளுக்கு அரசு ஒப்புதல்
2021 ஜனவரி 5 அன்று நடைபெற்ற தேசிய வனவிலங்கு வாரியத்தின் 60-வது நிலைக்குழு கூட்டத்தில், நாடு முழுவதும் நடைபெறும் மனித-விலங்கு மோதல் மேலாண்மைக்கான அறிவுரைகளுக்கு ஒப்புதல் அளிக்கப்பட்டது.
மனித-விலங்கு மோதல் நிலைமைகளை கையாள்வதற்காக மாநிலங்கள்/யூனியன் பிரதேசங்களுக்கு முக்கிய பரிந்துரைகளை வழங்கும் இந்த அறிவிக்கை, துறைகளுக்கிடையேயான விரைவான, செயல்திறன் மிக்க நடவடிக்கைகளைக் கோருகிறது.
வனவிலங்கு  சட்டத்தின் பிரிவு 11  -யின் படி பிரச்சினைக்குரிய வன விலங்குகளை கையாள்வதற்கான அதிகாரத்தை கிராம பஞ்சாயத்துகளுக்கு வழங்குமாறு இந்த அறிவுரை பரிந்துரைக்கிறது.
மனித-விலங்கு மோதலால் ஏற்படும் பயிர் பாதிப்புகளுக்கு பிரதமரின் ஃபசல் பீமா காப்பீட்டுத் திட்டத்தின் கீழ் கூடுதல் பலன்களை வழங்குதல், வனப்பகுதிகளில் தீவன, நீர் ஆதாரங்களை அதிகப்படுத்துதல் ஆகியவை மனித-விலங்கு மோதல்களைக் குறைப்பதற்காக செய்யப்பட்டுள்ள பரிந்துரைகளில் சிலவாகும். உதவித் தொகையில் ஒரு பகுதியை சம்பவம் நடந்த 24 மணி நேரத்திற்குள் பாதிக்கப்பட்டவர்களுக்கு இடைக்கால நிவாரணமாக வழங்க வேண்டும்.
உள்ளூர்/மாநில அளவில் துறைகளுக்கிடையேயான குழுக்களை அமைத்தல், முன்கூட்டியே எச்சரிக்கை விடுக்கும் அமைப்புகளை நிறுவுதல், தடைகளை உருவாக்குதல், 24 மணி நேரமும் செயல்படும் இலவச அவசர தொலைபேசி எண்களுடன் கூடிய பிரத்யேக கட்டுப்பாட்டு அறைகளை அமைத்தல், அடிக்கடி மோதல் நடைபெறும் இடங்களைக் கண்டறிதல், தீவனம் வழங்கப்படும் விலங்குகளுக்கான மேம்படுத்தப்பட்ட சிறப்பு திட்டங்களை செயல்படுத்துதல் உள்ளிட்ட பரிந்துரைகள் வழங்கப்பட்டுள்ளன.
மேலும் விவரங்களுக்கு: https://pib.gov.in/PressReleasePage.aspx?PRID=1686597
உள்நாட்டு விமானப் போக்குவரத்து அமைச்சகம்
தர்பங்கா மற்றும் தியோகர் விமான நிலையங்களை ஆய்வு செய்ய செல்கிறார் மத்திய அமைச்சர் ஹர்தீப் சிங் பூரி
தர்பங்கா மற்றும் தியோகர் விமான நிலையங்களை ஆய்வு செய்ய சிவில் விமான போக்குவரத்து துறை அமைச்சர் திரு.ஹர்தீப் சிங் பூரி பீகார் மற்றும் ஜார்கண்ட் மாநிலங்களுக்கு செப்டம்பர் 12ம் தேதி செல்கிறார். இந்த விமான நிலையங்களை விமான போக்குவரத்து துறை ஆணையம் மேம்படுத்தி வருகிறது. இந்த விமான நிலையங்களின் செயல்பாடுகள் மேம்படுத்தப்படுவுள்ளன. இந்த நடவடிக்கை இந்த மண்டலத்தில் சுற்றுலா, பொருளாதார நடவடிக்கை மற்றும் வேலை வாய்ப்பை மேம்படுத்தும்.
தர்பங்கா விமான நிலையம்:
தில்லி, மும்பை, பெங்களூரிலிருந்து விமான போக்குவரத்தை தொடங்குவதற்காக தர்பங்கா விமான நிலையம் மேம்படுத்தப்பட்டு வருகிறது. விமானப்படையிடம் இருந்து இந்த இடம் வாங்கப்பட்டது. இங்குள்ள ஓடு பாதையில் போயிங் 737-800 ரக விமானம் தரையிறங்க முடியும். ஒரே நேரத்தில் 100 பயணிகளை இந்த விமான நிலையம் கையாள முடியும்.
தியோகர் விமான நிலையம்
டிஆர்டிஓ மற்றும் மாநில அரசுடன் இணைந்து இந்த விமான நிலையத்தை விமான நிலைய ஆணையம் மேம்படுத்தி வருகிறது. ரூ.401.34 கோடி செலவில் இங்கு பணிகள் நடக்கின்றன. இங்கு ஏர்பஸ் 320 ரக விமானத்தை இயக்க முடியும். ஜார்கண்ட் மாநிலத்தின் 2வது விமான நிலையம் தியோகர் என்பது குறிப்பிடத்தக்கது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652951
(Visitor Counter : 103
கலாசாரத்துறை அமைச்சகம்
‘போதி பர்வா: புத்த பாரம்பரியத்தின் பிம்ஸ்டெக் திருவிழா’ -வை டாக்டர் மகேஷ் ஷர்மா தொடங்கிவைத்தார்
பிம்ஸ்டெக் நாடுகளை இணைக்கும் சக்தியாக புத்தர் உள்ளார் :கலாச்சாரத்துறை அமைச்சர்
கலாச்சாரத்துறை அமைச்சர்  டாக்டர் மகேஷ் ஷர்மா புத்தரின் அமைதி மற்றும் இரக்கத்திற்கான செய்தி தற்காலத்திற்கும் தொடர்புள்ளதை அடிகோடிட்டுக்காட்டி, அது நாடுகளை இணைக்கும் சக்தியாக இருப்பதாகவும் தெரிவித்தார்.
2017, டிசம்பர், 8 அன்று புதுதில்லியில், ‘போதிபர்வா: புத்த பாரம்பரியத்தின் பிம்ஸ்டெக் திருவிழா’ –வை தொடங்கிவைத்த டாக்டர் ஷர்மா, இரண்டரை மில்லியன் ஆண்டுகளுக்கு முன்பாக புத்தர் வழங்கிய செய்தி இருபத்து ஒன்றாம் நூற்றாண்டிற்கும் தொடர்புள்ளதாகவும், நாடுகளை இணைக்கும் சக்தியாக இருப்பதாகவும் தெரிவித்தார். நமது சமூகங்களின் பகுதியான அமைதி, இருப்பிடம், இணைத்துக்கொள்ளல் மற்றும் இரக்கம் ஆகிய மாண்புகள், புத்தர் மற்றும் புத்த மதத்தின் தாக்கமாக அமைந்துள்ளன.
சர்வதேச மற்றும் இந்திய புத்தக்கலை மற்றும் கட்டிடக்கலை, புகழ் பெற்ற அறிஞர்கள் மற்றும் புத்தமதத்தை கடைபிடிப்பவர்களின் சொற்பொழிவுகள், தியான வழிகாட்டிகள், புத்த துறவிகள் மற்றும் குழுவினரின் மந்திர உச்சாடனங்கள், புத்தமதம் குறித்த திரைப்படம் திரையிடுதல், நாட்டிய மற்றும் இசை நிகழ்ச்சிகள், வினாவிடை நிகழ்ச்சி மற்றும் உணவுத் திருவிழா உள்ளிட்ட புத்தமத கலாச்சாரத்தின் பல்வேறு இழைகள் பின்னப்பட்ட அழகிய கலவையாக ‘போதிபர்வா’ விளங்குகிறது என அமைச்சர் தெரிவித்தார். பிம்ஸ்டெக்கின் வளமான மற்றும் பொதுகலாச்சாரம் குறித்த விழிப்புணர்வை உருவாக்கிட இவை உதவும் என்றார்.
வங்காளா விரிகுடாவைச் சுற்றியுள்ள ஏழு உறுப்பினர் நாடுகளை கொண்ட பிராந்திய அமைப்பாக. உலகின் ஐந்தில் ஒரு பகுதி மக்கட்தொகையையும், ஒருங்கிணைந்த 2.8 டிரில்லியன் அமெரிக்க டாலருக்கு அதிகமான ஒட்டுமொத்த உள்நாட்டு உற்பத்தியையும் ஒன்றாக கொண்டு வந்துள்ள பிம்ஸ்டெக் இப்பிராந்தியத்தின் வளர்ச்சிக்கு முக்கிய பங்காற்றுகிறது. 2016, அக்டோபரில், கோவாவில், பிரதமர் திரு.நரேந்திர மோடி அவர்கள் ஏற்பாடு செய்த தலைவர்கள் மாநாட்டில் இந்த அமைப்பிற்கு புதிய முக்கியத்துவத்தை பிம்ஸ்டெக் தலைவர்கள் அளித்தனர். அம்மாநாட்டில் ஏற்றுக் கொள்ளப்பட்ட அதிகளவிலான இணைப்பு, வணிகம், மக்களுடன் மக்கள் சந்திப்புகள் மற்றும் வள ஆதாரங்களின் நிலையான பயன்பாடு ஆகியவற்றை அடைதல் ஆகிய நோக்கங்கள் படிப்படியாக செயல்படுத்தப்பட்டு வருகின்றன.
(Visitor Counter : 141
வடகிழக்குப் பகுதி வளர்ச்சி அமைச்சகம்
வடகிழக்கு பகுதியில் தற்சார்பு நடவடிக்கை : அருணாச்சலப் பிரதேசத்தில் புதிய கண்ணோட்டத்துடன் விவசாயம்
அருணாச்சலப் பிரதேசத்தின் திராப் மாவட்டத்தில் உள்ள தியோமலி கிராமத்தில், பெரும்பாலான மக்கள் விவசாய தொழிலை மேற்கொள்கின்றனர். வடகிழக்கு பகுதியில் நிலவும் வேளாண் மற்றும் பருவ நிலைகள் , மசாலா பொருட்களை விளைவிப்பதற்கு மிகச் சிறந்ததாக உள்ளன.
அதனால் ஷில்லாங்கில் உள்ள வடகிழக்கு பகுதி சமுதாய வள மேலாண்மை அமைப்பு, அருணாச்சலப் பிரதேசத்தின் நம்சாய் பகுதியில் உள்ள மசாலா வாரியத்துடன் இணைந்து, திராப் மாவட்டத்தில், தியோமலி கிராமத்தில் உள்ள பட்காய் மலைகள் நலச்சங்க அலுவலகத்தில், மசாலா பொருட்கள் விளைவிப்பவர்களுக்கு பயிற்சி வகுப்பை கடந்த 12ம் தேதி நடத்தியது.
இதில் 60 பேருக்கு பயிற்சி அளிக்கப்பட்டது. மசாலா பொருட்களை விளைவிக்கவும், அவற்றை விற்று வருமான ஈட்டுவதற்கும் பயிற்சி அளிக்கப்பட்டது.
விவசாய நடவடிக்கைகளை மேம்படுத்தி, வருமானத்தை பெருக்கி கொள்ள, விவசாயிகளுக்கு ஊக்கம் அளிக்கும் வகையில், இனிவரும் காலத்தில் நம்சாங் மற்றும் சோஹா பகுதியிலும், இதுபோன்ற இன்னும் பல திட்டங்கள் அமல்படுத்தப்படும் என மசாலா வாரிய அதிகாரிகள் தெரிவித்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1800064
தொழிலாளர் மற்றும் வேலைவாய்ப்பு அமைச்சகம்
ஷெட்யூல்டு வகுப்பு / பழங்குடியினருக்கான தேசிய வேலைவாய்ப்பு சேவை மையம், சென்னை தொழிலாளர் நலன் வேலைவாய்ப்பு அமைச்சகம், வேலைவாய்ப்பு தலைமை இயக்குநர், இந்திய அரசு சாந்தோம் நெடுஞ்சாலை, சென்னை-4
மத்திய தொழிலாளர் நலன் வேலைவாய்ப்பு அமைச்சகத்தின் வேலைவாய்ப்பு தலைமை இயக்குநர் அலுவலகத்தின் சார்பு அலுவலகமான ஷெட்யூல்டு வகுப்பு / பழங்குடியினருக்கான தேசிய வேலைவாய்ப்பு சேவை மையம் கீழ்கண்ட பயிற்சி திட்டங்களுக்கு விண்ணப்பங்களை வரவேற்கிறது:
1. ஷெட்யூல்டு வகுப்பு, பழங்குடியின மாணவர்களுக்கு இலவச மற்றும் உதவித்தொகையுடன் கூடிய சிறப்புப் பயிற்சித் திட்டம்.
பயிற்சி காலம்: 11 மாதங்கள்
உதவித்தொகை : மாதம் ரூ.1,000
குறைந்தபட்ச கல்வித்தகுதி : 10+2 தேர்ச்சி அல்லது அதற்கு சமமான அங்கீகரிக்கப்பட்ட வாரியம் அல்லது பல்கலைக்கழகத்தின் தகுதி.
வயது வரம்பு : 18 முதல் 30 ஆண்டுகள்
பயிற்சிக் கட்டணம் : இலவசம்
2. “O” தரத்துக்கான ஓராண்டு கணினிப் பயிற்சி :
பயிற்சி காலம்: 12 மாதங்கள்
உதவித்தொகை : மாதம் ரூ.1,000
குறைந்தபட்ச கல்வித்தகுதி : 10+2 தேர்ச்சி அல்லது அதற்கு சமமான அங்கீகரிக்கப்பட்ட வாரியம் அல்லது பல்கலைக்கழகம் அல்லது ஐடிஐ 
வயது வரம்பு : 18 முதல் 30 ஆண்டுகள்
பயிற்சிக் கட்டணம் : இலவசம்
குறிப்பு :
விண்ணப்பங்கள் வழங்கப்படும் நாள்: 2018 மே 7ஆம் தேதி
விண்ணப்பங்கள் பெறுவதற்கான கடைசி நாள் : 2018 ஜூன் 8ஆம் தேதி
மேலும் விபரங்களுக்கு :
சார்பு மண்டல வேலைவாய்ப்பு அதிகாரி,
ஷெட்யூல்டு வகுப்பு / பழங்குடியினருக்கான தேசிய வேலைவாய்ப்பு சேவை மையம்,
மத்திய தொழிலாளர் நலன் மற்றும் வேலைவாய்ப்பு அமைச்சகம்,
வேலைவாய்ப்பு தலைமை இயக்குநர்,
இலக்கம் 56. சாந்தோம் நெடுஞ்சாலை,
சென்னை-600 004.
தொலைபேசி : 044-24615112
(Visitor Counter : 88
கப்பல் போக்குவரத்து அமைச்சகம்
கடல்சார் பிரச்னைகளை எளிதில் தீர்க்கும் ‘சரோத்-துறைமுகங்கள்’ அமைப்பு: மத்திய அமைச்சர் திரு. மன்சுக் மாண்டவியா தொடக்கம்
கடல்சார் பிரச்னைகளை எளிதில் தீர்க்கும் ‘சரோத் -துறைமுகங்கள் அமைப்பை மத்திய கப்பல் போக்குவரத்து துறை இணை அமைச்சர் திரு.மன்சுக் மாண்டவியா காணொலி காட்சி மூலம் தில்லியில் இன்று தொடங்கி வைத்தார்.
இந்நிகழ்ச்சியில் பேசிய திரு.மன்சுக் மாண்டவியா, சரோத்-துறைமுகங்கள் அமைப்பு திருப்பு முனை மாற்றத்தை ஏற்படுத்தும் என்றும், இந்தியாவின் துறைமுக துறையில் நம்பிக்கையையும், நீதியையும் நிலைநாட்டும் என குறிப்பிட்டார். பிரச்னைகளை சரோத்-துறைமுகங்கள் நியாயமாக தீர்க்கும் என்பதால், நேரமும், பணமும் மிச்சம் என்றார்.
கப்பல் போக்குவரத்து துறை அமைச்சக செயலாளர் டாக்டர் சங்சீவ் ரஞ்சன் பேசுகையில், வரும் நாட்களில் அனைத்து துறைமுகங்களும் பஞ்சாயத்து முறையை நோக்கி மாறும் என குறிப்பிட்டார். சரோத்-துறைமுகங்கள் அனைத்து தரப்பினர் இடையேயும் நம்பிக்கையை ஏற்படுத்தும் என அவர் குறிப்பிட்டார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1652979
நிதி அமைச்சகம்
சரக்கு மற்றும் சேவை வரி இழப்பீட்டிற்காக மாநிலங்களுக்கு ஏழாவது தவணையாக ரூ 6,000 கோடியை மத்திய அரசு வழங்கியுள்ளது
மத்திய நிதி அமைச்சகம், சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்காக ஏழாவது தவணையாக ரூ 6,000 கோடியை மாநில அரசுகளுக்கு வழங்கியிருக்கிறது.
இதில், ரூபாய் 5,516.60 கோடி 23 மாநிலங்களுக்கும், ரூபாய் 483.40 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மிச்சமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து மற்றும் சிக்கிமுக்கு சரக்கு மற்றும் சேவை வரி முறையை செயல்படுத்தியதால் எந்த விதமான வருவாய் பாதிப்பும் இல்லை.
சரக்கு மற்றும் சேவை வரி முறையை செயல்படுத்தியதால் ஏற்பட்டுள்ள பற்றாக்குறையை எதிர்கொள்வதற்காக மாநிலங்கள் மற்றும் யூனியன் பிரதேசங்களின் சார்பில் சிறப்பு சாளரம் ஒன்றின் மூலம் மத்திய அரசு இந்த கடனை வாங்குகிறது.
இது வரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ 42,000 கோடியை கடன்களுக்கு நிதி அமைச்சகம் வழி வகுத்துள்ளது.
இது தவிர, மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக கற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
இதில் தமிழ்நாட்டுக்கு ரூபாய் 9627 கோடி கடனாக பெற அனுமதி அளிக்கப்பட்டு, ரூபாய் 2851.46 கோடி இது வரை கடனாக சிறப்பு சாளரத்தின் கீழ் பெறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1680565
------
(Visitor Counter : 106